معلش يعنى انت مش مسلم انت كدا بدات ف الالحاد لان انت كدا مش مومن ان ف ربنا اصلا الاله اللى انت بتعبده كلنا بنعبده .. لكن انزل كتابين فيهم وصااايا ملزمين اننا نعملها علشان نوصل ..عايزه اعرف سوالين ؟لما انت مسلم بتدرس للمسيحيه ليه ؟؟وايه هدفك من الصفحه دى..؟عايزة اجابتك بقا
لا طبعا إلحاد إيه بس ؟  انا هكتب لك إجابة مفصّلة هتفهمي الموضوع كويس إن شاء الله. حضرتك انا موجود في ديني ان ربنا واحد. ملوش شريك. تمام؟ حضرتك بتؤمني ان ربنا له شريك، كلامي غريب صح ؟  طيب اقري كدا: مزمور 110: قال الرب لربي: اجلس عن يميني. افتحي أي تفسير مسيحي، هتلاقي ان معنى النص ان (الله الآب) كلّم (الله الابن) وقال له يجلس عن يمينه. كدا حضرتك بتعبدي كام إله ؟ اظن الإجابة واضحة. امر تاني: حضرتك بتعبدي المسيح، تمام ؟ افتحي انجيل يوحنا الإصحاح 17 واقري اول 3 أعداد. هتلاقي المسيح بيرفع عينه للسماء، وبيكلّم الآب !  كدا حضرتك بتعبدي كام إله ؟  اظن الإجابة واضحة. امر تالت: حضرتك مؤمنة بثلاثة أقانيم، تمام ؟  أي كتاب عقائدي مسيحي، هتلاقيه بيقول ان معنى كلمة أقنوم: كائن إلهي، شخص. كدا حضرتك بتعبدي كام إله ؟ اعتقد الإجابة واضحة. .... حضرتك واخدة بالك ؟   حضرتك كاتبة فوق ان ربي اللي بعبده هو نفسه اللي بتعبديه. طيب الإسلام بيقول إن ربنا واحد لا شريك له. والمسيحية بتقول كلام تاني، والنصوص فوق وممكن تفتحي الكتاب المقدس وتقريها بنفسك. دي نقطة. النقطة التانية، ان الكتاب المقدس بيقول ان المسيح (اللي بتقولي عليه ربنا) الناس ضربوه، وتفّوا في وشه، وعّروه من هدومه، وعلّقوه على الصليب، وثقبوله أطرافه بالمسامير، بالبلدي كدا مسحوا بيه الأرض، كتابك اللي بيقول كدا. إما في الإسلام ربنا له كل الكمال، مينفعش ينزل ويتضرب ويتعرى من هدومه، لأن دا نقص. دي تاني نقطة بتؤكد ان ربنا اللي انا بعبده، لا يمكن يكون المسيح اللي انتي بتعبديه. اجابة سؤالينك: بدرس المسيحية عشان أبيّن لكل مسيحي، أن دينه دين شرك مش دين توحيد، والشرك آخرته النار يوم القيامة، مش الجنة. هدفي من الصفحة، هو نفس سبب دراستي للمسيحية. ممكن تناقشيني في جوابي اللي فات، او تسألي أي سؤال يدور في بالك إسلامي أو مسيحي. او تطلبي أدلة تانية على كلامي. شكرا ليكي :)